EXILE

EXILE，喺台灣叫放浪兄弟，係融合日本J-POP同舞蹈表演嘅18人日本歌舞組合。所屬事務所係由隊長HIRO做社長嘅LDH公司。日本所屬唱片公司係艾迴旗下廠牌rhythm zone。佢哋好多次攞到日本唱片大獎等獎項。

前史
1991年，HIRO創立由鮑比·布朗起名嘅舞蹈組合「Japanese Soul Brothers」。
1999年，HIRO、MATSU、USA、MAKIDAI、SASA5人組成「J Soul Brothers」。
2001年，SASA退出。新主音ATSUSHI同埋SHUN加入。喺8月24號改名做「EXILE」之後就開始活動。

2001年－ 2006年（第一章）
2001年9月27號，推出出道細碟『Your eyes only〜我曖昧的輪廓〜』。攞到Oricon第4位。
2003年2月13號，推出第2張大碟『遠放』。首次攞到oricon 第一位。5月28號，推出第八張細碟『Breezin'〜Together〜』。賣36.7萬張、得到Oricon第二名。11月6號，翻唱ZOO喺1991年嘅大熱歌『Choo Choo TRAIN』之後大受好評。内有呢首歌嘅第三張大碟『放浪樂園』喺12月3號推出，並成為百萬大碟，而同歌曲更喺「NHK紅白歌合戰」上第一次登場。
2004年6月30號，推出第十五張細碟『Real world』，首次登上oricon細碟冠軍。同年喺企劃階段開始參予同主演音樂劇「HEART of GOLD〜STREET FUTURE OPERA BEAT POPS〜」。
2005年1月1號，推出自己首張精選大碟『放浪精選 影音全輯』，銷量突破一百萬張。7月20號同GLAY合作，以GLAY×EXILE名義推出細碟『SCREAM』，攞到Oricon首位、及年間細碟銷售排行榜第五名。12月14號，第十九張細碟『只係…想見你』推出。係自『real world』以來隔一年零五個月攞到公信榜細碟第一名嘅第二張細碟，並攞到年度細碟榜第六名。
2006年3月1號，推出第二十張細碟『YES!』。為大碟『放浪亞洲』嘅先行細碟、係『只係…想見你』之後連續兩張，累積統計第三張攞到公信榜細碟第一名，佢係SHUN喺入面嘅六個人時期嘅最後一張細碟。3月29號，主音SHUN以個人活動為由退團。推出第4張大碟『放浪亞洲』同埋現場演唱會DVD『EXILE@LIVE TOUR 2005 PERFECT LIVE〜ASIA〜』，而EXILE第一章就咁完結。4月21號，因應歌迷所求，喺呢晚嘅「Music Station」上六人再次聚集，舉行咗實際上最後一場嘅現場演唱，演唱曲目為「YES!」與「Your eyes only〜我曖昧的輪廓〜」。

2006年－2009年（第二章）
2006年6月6號，RATHER UNIQUE嘅表演者AKIRA加入成第五位表演者。9月22號，TAKAHIRO稱霸徵選「EXILE Vocal Battle Audition 2006～ASIAN DREAM～」加入成為新主音，成為7人組合。11月22號，與倖田來未合作、以EXILE&倖田來未名義推出細碟『WON'T BE LONG』。達成來電答鈴100萬次下載，公信榜週間最佳排行第二名。12月6號，推出第二十一張細碟『Everything』係第二章首張細碟。
2007年1月17號，推出第二十二張細碟『Lovers Again』，隻歌喺年間細碟榜、卡拉OK榜都進入前十名、成為第二章嘅代表曲之一。2月14號，推出第二十三張細碟『道路』。喺2007年2月26號公信榜週間細碟排行榜登上公信榜榜首，同時亦係該排行榜嘅第1000首獲榜首嘅細碟。3月7號，推出第五張原創大碟『放浪進化論』。攞到週間最佳排行第一名。8月5號，「EXILE LIVE TOUR 2007 EXILE EVOLUTION」最後一天嘅東京國際展示場嘅公演中，由搞笑組合「NINETY-NINE」岡村隆史客串演出。12月12號，推出第六張大碟『愛‧放浪』。喺公信榜週間排行首週登場攞到第一名、且成為百萬大碟，更成為2008年度ORICON大碟年榜第一位。12月31號，睽違三年第三次喺「紅白歌合戰」登場。演出「Lovers Again~紅白版~」。
2008年1月1號，宣佈「EXILE PERFECT YEAR」。推出三張當中包括重録嘅第一章名曲係入面嘅精選大碟、推出動畫『エグザムライ』本編、『月刊EXILE』創刊、『劇團EXILES』5月公演、舉行5大巨蛋巡迴演唱會等五項宣言。3月26號，推出精選輯『放浪節奏精選』，推出首日出貨量即突破100萬張。12月11號，攞到該年度歌手總銷售嘅年間首位。12月30號，以「Ti Amo 我愛你」攞到第50屆日本唱片大獎。

2009年－2013年（第三章）
2009年1月10號，喺日本電視台首播以本團為名嘅首個節目『EXILE GENERATION』首播。2009年3月1號，「EXILE GENERATION」全貌發表。同系組合(第二代)J Soul Brothers全部七人加入EXILE，變成十四人組合。七個人分別係KENCHI、KEIJI、TETSUYA、NESMITH、SHOKICHI、NAOTO同NAOKI。11月12號，喺祝賀日本天皇陛下即位二十年嘅國民典禮上獻上慶祝曲「太陽之國」。2009年12月30號、第三十張細碟「Someday」攞到第51屆日本唱片大賞。
2010年7月至9月，首次舉行運動場巡迴演唱會「FANTASY」，動員約110萬人。2010年12月30日、第三十五張細碟「I Wish For You」攞到第52屆日本唱片大賞。
2011年，開始參與日本以外亞洲等地區嘅演出。1月15號，以特別嘉賓嘅身分參加香港所舉行「十大勁歌金曲頒獎典禮」之演出。9月25號，參加北京所舉行嘅「《三國演藝》中日韓風雲音樂盛典」之演出，此為首次海外公演。10月9號，參加喺越南河內舉行嘅「第2屆日越友好音樂節」之演出。而2011年9月14號推出10周年記念及復興支援曲嘅第37張細碟「Rising Sun/總有一天…」。
2012年1月1號，推出第九張大碟 『放浪日本 / 個人專輯』，為組合並列男性歌手歷史上首次能連續十年攞到大碟榜首，還有該團首次3週連續首位嘅記錄。
2013年4月3號，推出細碟「放浪榮耀 ～因為如此深愛這世界～ 」。同日發表埋HIRO年內退出表演者嘅身份，不過HIRO仍持有隊長嘅身份及隊籍。9月27號、發表咗為募集新表演者而舉行嘅「EXILE PERFORMER BATTLE AUDITION」。10月、喺同年4月發賣嘅「放浪榮耀 ～因為如此深愛這世界～」首張細碟銷量達100萬張。。11月3號、被香港旅遊發展局任命為「2014年香港觀光親善大使」。。12月30號、第四十張細碟「放浪榮耀 ～因為如此深愛這世界～」喺第55屆日本唱片大獎獲獎，成為首個連續四次攞到該大獎嘅得獎者。12月31號、HIRO喺第64屆NHK紅白歌合戰中以表演者身份做最後嘅演出。

2014年－（第四章）
2014年4月27號、日本武道館舉辦嘅『EXILE PERFORMER BATTLE AUDITION』最終決戰，有五名合格者:岩田剛典、白濱亞嵐、関口Mandy、山本世界、佐藤大樹加入EXILE，並展開咗EXILE嘅第四章。7月22號，隨著「第四章」開幕，部份成員名稱都有變更。11月29號、喺「EXILE TRIBE PERFECT YEAR LIVE TOUR TOWER OF WISH 2014 〜THE REVOLUTION〜」公演中公佈咗翌年推出「第四章」首張大碟『19 -邁向璀璨世界-』及舉行第四章首次嘅巡迴演唱會「EXILE LIVE TOUR 2015 "AMAZING WORLD"」。
2015年6月22號、松本利夫、ÜSA及MAKIDAI發表咗年内退出表演者嘅身份。2015年12月31號『CDTV Special! New Year's Eve Premiere Live 2015→2016』作隱退前嘅最後演出。
2016年8月31號、發表咗ATSUSHI喺2017年整年嘅活動據點都會喺海外，所以直至2018年前EXILE嘅活動亦會有所限制。。
2020年11月2號、ATSUSHI宣布畢業，致力個人活動。
2022年6月10號、黑木啓司發表咗喺同一年10月退出表演者嘅身份同退出娛樂圈。2022年9月25號，黑木啓司喺“EXILE LIVE TOUR 2022 'POWER OF WISH”的最後一場嘅演唱會後結束他喺依個團嘅活動。

其他
放浪外傳第1章（2003年9月10號）
混音大碟。
Appreciation to the million breakthrough（2004年3月31號）
係第三張大碟[EXILE ENTERTAINMENT』破百萬紀念而推出嘅our style（第一張）、遠放（第二張）、放浪樂園（第三張）嘅初回盤大碟組。
付完全生産限定「Choo Choo TRAIN”標誌嘅手機吊飾（有不同顏色）。
HEART of GOLD～STREET FUTURE OPERA BEAT POPS～（2004年9月29號）
以EXILES名義推出嘅大碟。
EXILE PERFECT YEAR 2008 ULTIMATE BEST BOX（2009年3月25號）

音樂錄影帶集
放浪音樂錄影帶精選1（2002年3月20號）
收錄細碟「Your eyes only～我曖昧的輪廓～」～「遠走高飛」之間嘅音樂錄影帶等。
放浪音樂錄影帶精選2（2003年3月5號）
收錄細碟「song for you」～「We Will～喺那裡～」之間嘅五首音樂錄影帶。
收錄三首2002年12月6號喺赤坂BLITZ舉行嘅現場演唱會嘅影像。
放浪音樂錄影帶精選3（2004年3月24號）
收錄「Choo Choo TRAIN （MALAWI ROCKS Remix）」嘅CD和音樂錄影帶、現場演唱會影像嘅DVD兩張組。
收錄細碟「Breezin'～Together～」～「O'ver」、大碟曲「New Jack Swing」嘅音樂錄影帶等七首。
收錄三首喺LIVE TOUR 2003 "Styles Of Beyond"嘅現場演唱會影像。

現場演唱會DVD
EXILE LIVE TOUR 2004 "EXILE ENTERTAINMENT"（2004年9月29號）
DISC1 - 收錄咗2004年7月11號喺横濱體育館舉行嘅最後一場巡迴公演嘅影像。
DISC2 - 收錄咗幕後和訪問等。
2005巡迴演唱會~PERFECT LIVE（2006年3月29號）
收錄2005年12月18號喺横濱體育館舉行嘅最後一場巡迴公演嘅影像。
EXILE LIVE TOUR 2007 EXILE EVOLUTION（2007年10月17號）
收錄2007年6月17號喺横濱横濱體育館舉行嘅巡迴公演嘅影像嘅DVD2張組、附收錄「EXILE Vocal Battle Audition 2006 ～ASIAN DREAM～」嘅武道館現場演唱+紀錄片嘅DVD3張組嘅兩種型態販賣（武道館現場演唱會與大碟『放浪進化論』收錄嘅一樣）。
初回特典附有B2宣傳海報。
放浪兄弟巡迴演唱會"放浪兄弟2008輝煌演唱會""（2009年3月18號）
放浪兄弟 2009 巡迴演唱會 “THE MONSTER” （2009年10月28號）
放浪兄弟 2010巡迴演唱會 夢想境地 （2010年12月1號）
放浪兄弟 2011巡迴演唱會TOWER OF WISH ~祈願之塔~ （2012年3月14號）
放浪家族 2012巡迴演唱會～祈願之塔～ （2012年10月17號）
放浪兄弟 2013巡迴演唱會 "放浪榮耀" （2013年10月16號）
放浪兄弟 2013巡迴演唱會 （2014年3月31號）
放浪兄弟 2015巡迴演唱會 （2016年4月13號）

其他
ZOO→JSB→EXILE（2005年7月6號）
收錄咗隊長HIRO曾參加嘅ZOO 、J Soul Brothers、EXILE嘅影像、混音嘅歌曲等。

現場演唱會
2002年
EXILE Show Case in velfarre（1月27號）
EXILE Special Show Case Live “song for you” （5月18號-6月1號）共5場
Callege Festival Tour（10月16號-11月27號）共6場
2003年
EXILE LIVE PRESENTED BY LA SERENA（2月2號）
SPARKRING LIVE（2月3號）
EXILE LIVE TOUR 2003 Styles Of Beyond（4月8號-7月1號）共11場
2004年
EXILE LIVE TOUR 2004 EXILE ENTERTAINMENT（5月14號-7月11號）共13場
Amino Value Presents EXILE SECRET PARTY（6月28號、30號、7月3號、4號）共4場
2005年
EXILE LIVE TOUR 2005 ～PERFECT LIVE ASIA～（9月24號-12月18號）共23場
最後一日有GLAY客串演出。
2005-2006年
EXILE COUNTDOWN LIVE 2005 - 2006 CLOSED CIRCUIT（12月31號-1月1號）
第一次嘅跨年倒數現場演唱會。將幕張展覽館影像喺札幌、仙台、名古屋、大阪、福岡全日本五個場地嘅會場進行衛星現場直播。
2007年
EXILE LIVE TOUR 2007 EXILE EVOLUTION（5月11號-7月16號）共22場
EXILE LIVE TOUR 2007 EXILE EVOLUTION SUMMER TIME LOVE（8月4號、5號）共2場
喺東京國際展示場舉行公演最後一日，搞笑組合「NINETY-NINE」嘅岡村隆史客串演出。
2008年
EXILE SHOWCASE LIVE 2008（10月2號 - 10月28號）共9場
EXILE LIVE TOUR "EXILE PERFECT LIVE 2008" （2008年11月29號 - 12月31號）共10場
揭開｢EXILE PERFECT YEAR 2008｣嘅五大巨蛋巡迴演唱會。喺札幌巨蛋、東京巨蛋、名古屋巨蛋、大阪巨蛋及福岡Yahoo!JAPAN巨蛋舉行。
2009年
EXILE LIVE TOUR 2009 “THE MONSTER”（5月9號 - 8月16號）共34場
2010年
EXILE LIVE TOUR 2010 FANTASY（7月17號 - 9月26號）共22場
FANTASY後夜祭 ～EXILE魂～（9月27號）
2011年
EXILE LIVE TOUR 2011 TOWER OF WISH ～願いの塔～（11月26號 - 12月25號）共13場
2012年
EXILE TRIBE LIVE TOUR 2012 ～TOWER OF WISH～（4月14號 - 7月1號）共17場
2013年
EXILE LIVE TOUR 2013 “EXILE PRIDE”
2014年
EXILE TRIBE PERFECT YEAR LIVE TOUR TOWER OF WISH 2014 〜THE REVOLUTION〜
2015年
EXILE LIVE TOUR 2015 "AMAZING WORLD"

電視節目
EXILE GENERATION（日本電視台。2009年1月10號- 2010年3月24號逢禮拜四00:59-01:44。）
EXH～EXILE HOUSE～（TBS電視。2009年4月18號- 2010年3月28號逢禮拜日00:00-00:30。）
EXE（TBS電視。2010年4月17號- 2010年9月25號逢禮拜日00:00-00:30。）
ひるザイル（日本電視台。2010年4月11號 - 2011年3月27號）
週刊EXILE（TBS電視。2010年1月18號- 逢禮拜一24:55 - 25:25。）
EXILE魂（TBS電視。2010年10月17號 -  2012年9月23號逢禮拜日22:00 - 22:54。）
EX-LOUNGE（TBS電視。2012年11月5號 - 2013年3月18號逢禮拜一 23:50 - 24:20。）
EXILEカジノJP（2014年4月 - 2015年9月、富士電視台）
Eダンスアカデミー SEASON 1（NHK E頻道。2013年4月 - 2013年10月4號逢禮拜六 18:55 - 19:25。）
Eダンスアカデミー SEASON 2（NHK E頻道。2013年4月 - 2014年9月26號逢禮拜六 18:55 - 19:25。）
Eダンスアカデミー SEASON2 3、4（NHK E頻道。2015年4月 - 逢禮拜六 18:55 - 19:25。）

舞台
HEART of GOLD ～STREET FUTURE OPERA BEAT POPS～ （2004年）
一章時期六位成員及有當時未加入EXILE嘅 KENCHI、KEIJI、TETSUYA。

電台節目
EXILE EX-PRESS（TOKYO FM，2011年10月 - 2015年12月）每個禮拜六 。MATSU主持
另外大約每個禮拜會有1位EXILE嘅成員輪流演出。